**ZMLUVA O FINANCOVANÍ FINANČNÉHO NÁSTROJA**

uzavretá podľa § 269 ods. 2 zákona č. 513/1991 Zb. Obchodný zákonník a podľa § 19 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov

(ďalej len „**Zmluva**“)

**medzi**

Názov: [●]

Sídlo: [sídlo], Slovenská republika

IČO: [●]

Bankové spojenie (názov banky): [●]

Číslo účtu v tvare IBAN: [●]

SWIFT: [●]Štatutárny orgán/konajúca osoba:

[doplniť meno a priezvisko štatutárneho orgánu vykonávateľa]

Poštová adresa[[1]](#footnote-2): [●]

**v zastúpení:**

Názov: [●]

Sídlo: [●]

Právna forma: [●]

IČO: [●]

Štatutárny orgán/konajúca osoba: [●]

Poštová adresa1: [●]

na základe písomného poverenia zo dňa .................. v súlade s § 6 a nasl. zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov (ďalej len „zákon o mechanizme“)

(ďalej len „**Vykonávateľ**“)

a



Obchodné meno: [●]

Sídlo: [sídlo]

IČO: [●]

IČ DPH: [●]

Registrácia: Obchodný register Okresného súdu [●], oddiel [●], vložka č.: [●]

Bankové spojenie (názov banky): [●]

Číslo účtu v tvare IBAN: [●]

SWIFT: [●]

Štatutárny orgán/konajúca osoba:

[doplniť meno a priezvisko štatutárneho orgánu osoby vykonávajúcej finančné nástroje]  
Poštová adresa: [●]

(ďalej len „**Osoba vykonávajúca finančné nástroje**“ alebo „[Názov osoby]“)

(Vykonávateľ a Osoba vykonávajúca finančné nástroje alebo [Názov osoby] sa pre účely tejto Zmluvy ďalej označujú spoločne len ako „zmluvné strany“ a každý z nich jednotlivo len ako „zmluvná strana“.)

**PREAMBULA**

1. Európska únia v súlade s nariadením Európskeho parlamentu a Rady (EÚ) č. 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (ďalej len „Nariadenie (EÚ) č. 2021/241“) poskytuje členským štátom finančné prostriedky v rámci mechanizmu na podporu obnovy a odolnosti, ktorý je núdzovým dočasným nástrojom obnovy s cieľom pomôcť napraviť bezprostredné hospodárske a sociálne škody, ktoré spôsobila pandémia Covid-19 a podporiť obnovu a odolnosť hospodárstva,
2. dňa 28. apríla 2021 prijala vláda SR uznesenie č. 221, ktorým schválila Plán obnovy a odolnosti Slovenskej republiky (ďalej len „Plán obnovy“), prostredníctvom ktorého určila vykonávateľov zodpovedných za implementáciu Plánu obnovy; Plán obnovy bol následne dňa 29. apríla 2021 odoslaný Európskej komisii na hodnotenie,
3. dňa 13. júla 2021 vydala Rada EÚ na základe hodnotenia Európskej komisie vykonávacie rozhodnutie Rady č. ST 10156/21; ST 10156/21 COR1; ST 10156/21 ADD o schválení posúdenia plánu obnovy a odolnosti Slovenska,
4. dňa 7. októbra 2021 uzavrela SR s Európskou komisiou Dohodu o financovaní, v ktorej sa stanovili práva a povinnosti SR a Európskej komisie a podmienky uplatniteľné na finančný príspevok poskytovaný na uspokojivé splnenie míľnikov a cieľov reforiem a investícií zo strany Slovenskej republiky vo vykonávacom rozhodnutí Rady č. ST 10156/21; ST 10156/21 COR1; ST 10156/21 ADD,
5. dňa 16. decembra 2021 uzavrela SR s Európskou komisiou Operačnú dohodu medzi Európskou komisiou a SR podľa článku 20 ods. 6 nariadenia (EU) 2021/241, v ktorej sa bližšie upravili opatrenia, harmonogram monitorovania a vykonávania a príslušné ukazovatele týkajúce sa plnenia plánovaných míľnikov a cieľov,
6. Národná rada SR prijala dňa 24. septembra 2021 zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov (ďalej len „zákon o mechanizme“), ktorý nadobudol účinnosť dňa 31. decembra 2021 a umožňuje vykonávať mechanizmus na podporu obnovy a odolnosti návratným spôsobom prostredníctvom finančných nástrojov,
7. Vláda SR prostredníctvom uznesenia č. 221/2021, v znení uznesenia vlády SR č. 560/2021 a v znení uznesenia vlády SR č. 121/2022 určila [doplniť názov Vykonávateľa] v súlade s § 5 zákona o mechanizme ako Vykonávateľa komponentu [doplniť číslo a názov komponentu] Plánu obnovy,
8. [Doplniť názov Vykonávateľa] v súlade s § 6 ods. 2 zákona o mechanizme písomne poveril Sprostredkovateľa vykonávaním časti úloh Vykonávateľa, a to na základe [doplniť napr. názov zmluvy o vykonaní časti úloh vykonávateľa a dátum jej uzavretia, vrátane dátumu zverejnenia zmluvy v CRZ]. Vo vzťahu k úlohám týkajúcim sa implementácie a finančného riadenia finančných nástrojov, na vykonávanie ktorých Vykonávateľ písomne poverí [doplniť názov Sprostredkovateľa], sa práva a povinnosti Vykonávateľa podľa tejto Zmluvy vzťahujú v plnom rozsahu na Sprostredkovateľa,
9. dňa 22. decembra 2021 prijala vláda SR uznesenie č. 784/2021, ktorým schválila Systém implementácie Plánu obnovy a odolnosti Slovenskej republiky (ďalej len „Systém implementácie“), ktorý stanovuje spoločné pravidlá pre realizáciu investícií a reforiem zahrnutých v Pláne obnovy a vytvára základný implementačný rámec, rešpektujúc pritom platné právne predpisy EÚ a SR a dohody uzatvorené medzi SR a EÚ, ako aj osobitosti realizácie jednotlivých opatrení,
10. účelom tejto Zmluvy je stanoviť podmienky a s tým súvisiace práva a povinnosti Zmluvných strán pri použití finančných prostriedkov poskytnutých Vykonávateľom za účelom ich využitia na implementáciu finančných nástrojov implementovaných cez Osobu vykonávajúcu finančné nástroje,
11. [doplniť opis Osoby vykonávajúcej finančné nástroje],
12. na uzatvorenie tejto Zmluvy s Osobou vykonávajúcou finančné nástroje udelila dňa [doplniť dátum] predchádzajúci písomný súhlas Národná implementačná a koordinačná autorita v súlade s § 18 ods. 2 zákona o mechanizme.

**ZMLUVNÉ STRANY SA DOHODLI** nasledovne**:**

# DEFINÍCIE A VÝKLAD

## **Definície**

V celom texte tejto Zmluvy, vrátane textu pred touto časťou, majú v Zmluve výrazy s veľkým začiatočným písmenom nasledujúci význam:

|  |  |
| --- | --- |
| **„Finančný sprostredkovateľ“**  **„Finančné nástroje“** | právnická osoba podľa ustanovenia § 2 písm. i) zákona o mechanizme, ktorý bol poverený Osobou vykonávajúcou finančné nástroje v zmysle § 20 zákona o mechanizme a vybraný otvoreným, transparentným, primeraným a nediskriminačným postupom so zabezpečenými opatreniami proti vzniku konfliktu záujmov.  aktivity alebo opatrenia podľa čl. 2 bodu 29 nariadenia (EÚ) č. 2018/1046, ktoré sa vykonávajú vo forme kapitálových alebo kvázi kapitálových investícií, úverov alebo záruk alebo iných nástrojov na zdieľanie rizika. |
| **„Implementačné činnosti“** | vyhľadávanie a výber Finančných sprostredkovateľov, ktorí budú v poverenom rozsahu oprávnení na implementáciu finančných nástrojov definovaných v Investičnej stratégii, ako aj identifikáciu a výber Prijímateľov a samotné vykonávanie investícií. |
| **„Investičná stratégia“** | dokument, ktorý ustanovuje súhrn postupov a jednotlivých krokov na dosiahnutie stanoveného cieľa s uplatnením finančných nástrojov, vrátane očakávaných čiastkových míľnikov a cieľov, a ktorý je Prílohou č. 1 tejto Zmluvy. |
| **„Komisia“** | Európska komisia. |
| **„Národná implementačná a koordinačná autorita“** alebo **„NIKA“** | Úrad vlády SR, ktorý je ako ústredný orgán štátnej správy určený na riadenie a koordináciu implementácie Plánu obnovy v súlade s § 4 zákona o mechanizme. |
| **„Nezrovnalosť“** | podľa článku 1 ods. 2 nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev. |
| „**Občiansky zákonník**“ | zákon č. 40/1964 Zb. Občiansky zákonník. |
| „**Obchodný zákonník**“ | zákon č. 513/1991 Zb. Obchodný zákonník. |
| „**Osoba vykonávajúca finančné nástroje**“ | zmluvná strana tejto Zmluvy, ktorá má ako právnická osoba odborné, personálne a materiálne predpoklady na vykonávanie finančného nástroja a s ktorou Vykonávateľ uzatvára túto Zmluvu na základe predchádzajúceho písomného súhlasu NIKA. Osoba vykonávajúca finančný nástroj môže následne vykonať finančný nástroj priamo bez Finančného sprostredkovateľa, alebo prostredníctvom Finančného sprostredkovateľa na základe zmluvy podľa § 20 zákona o mechanizme. |
| **„Predpisy EÚ“** | okrem nariadenia (EÚ) č. 2021/241 sú to najmä právne predpisy EÚ a právne akty EÚ vzťahujúce sa napr. na oblasť štátnej pomoci a iné normy práva EÚ vzťahujúce sa na využitie prostriedkov z rozpočtu EÚ. |
| **„Prijímateľ“** | osoba podľa § 2 písm. e) zákona o mechanizme, ktorej Osoba vykonávajúca finančné nástroje alebo Finančný sprostredkovateľ poskytuje Prostriedky mechanizmu. |
| **„Prostriedky mechanizmu“** | suma finančných prostriedkov na finančný nástroj z verejných zdrojov určená na vykonávanie Plánu obnovy podľa Zákona o mechanizme, ktoré boli Vykonávateľom poskytnuté Osobe vykonávajúcej finančné nástroje na základe tejto Zmluvy a podľa podmienok stanovených v Zmluve. |
| **„Vykonávateľ“** | zmluvná strana tejto Zmluvy, ktorou je ústredný orgán štátnej správy určený vládou SR, ktorý zodpovedá za realizáciu investície alebo realizáciu reformy v súlade s Plánom obnovy, vrátane plnenia a dosahovania míľnikov a cieľov investície alebo reformy v zmysle ustanovenia § 5 zákona o mechanizme. |
| **„Zákon o finančnej kontrole“** | zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. |
| **„Zmluva s finančným sprostredkovateľom“** | zmluva uzatvorená medzi Osobou vykonávajúcou finančné nástroje a Finančným sprostredkovateľom podľa § 20 zákona o mechanizme. |
| **„Zmluva s prijímateľom“** | zmluva uzavretá medzi Osobou vykonávajúcou finančné nástroje a Prijímateľom, alebo zmluva uzavretá medzi Finančným sprostredkovateľom a Prijímateľom. |
| **„Žiadosť o platbu - finančné nástroje“**  **„Záväzné usmernenia Ministerstva financií SR“** | v zmysle 8.6 Systému implementácie.    v zmysle § 3 ods. 1 písm. b) zákona o finančnej kontrole. |

## **Výklad**

Výrazy uvedené v jednotnom čísle majú ten istý význam ako príslušné výrazy v množnom čísle a naopak.

Pokiaľ táto Zmluva neuvádza inú definíciu, alebo ak z kontextu nevyplýva iný význam, výrazy použité v tejto Zmluve alebo v oznámení zaslanom na základe tejto Zmluvy alebo v súvislosti s ňou majú rovnaký význam, ako výrazy definované v nariadení (EÚ) č. 241/2021 tak, ako keby všetky odkazy obsiahnuté vo výrazoch definovaných v nariadení (EÚ) č. 241/2021 boli odkazmi na túto Zmluvu alebo oznámenie z nej vyplývajúce.

Vyššie uvedené pravidlá výkladu neplatia, ak by to odporovalo zmyslu príslušného ustanovenia.

## **Odkazy**

Akýkoľvek odkaz uvedený v tejto Zmluve na:

## zákon alebo iný právny predpis sa bude vykladať ako odkaz na zákon alebo iný právny predpis v ich platnom a účinnom znení, prípadne zákon alebo iný právny predpis, ktorý ich nahradil;

## zmluvu, akákoľvek inú zmluvu alebo dokument sa bude vykladať ako odkaz na túto Zmluvu, inú zmluvu alebo dokument v ich platnom znení, prípadne zmluvu alebo dokument, ktorý ich nahradil; a

## článok, odsek, písmeno, bod a príloha sa bude vykladať ako odkaz článok, odsek, písmeno, bod a prílohu tejto Zmluvy.

## **Nadpisy a prílohy**

Nadpisy častí, článkov, odsekov a príloh slúžia výlučne pre uľahčenie orientácie a pri výklade Zmluvy sa nepoužijú. Prílohy k Zmluve tvoria jej neoddeliteľnú súčasť.

# PREDMET ZMLUVY

## Predmetom tejto Zmluvy je poskytnutie Prostriedkov mechanizmu na implementáciu finančných nástrojov vykonávaných prostredníctvom Osoby vykonávajúcej finančné nástroje, ktorá finančné nástroje vykonáva podľa § 18 ods. 3 zákona o mechanizme, a to za účelom dosiahnutia a plnenia míľnikov a cieľov určených v Pláne obnovy a v súlade s Investičnou stratégiou uvedenou v Prílohe č. 1 Zmluvy, ako aj stanovenie podmienok a s tým súvisiacich práv a povinností Zmluvných strán pri implementácii finančných nástrojov z Prostriedkov mechanizmu. S cieľom naplnenia tohto predmetu upravuje táto Zmluva najmä, nie však výlučne, podmienky poskytnutia Prostriedkov mechanizmu, výšku a účel poskytovaných Prostriedkov mechanizmu, úpravu činnosti Osoby vykonávajúcej finančné nástroje, ustanovenia o spôsobe ukončenia finančného nástroja, ustanovenia o vysporiadaní finančných vzťahov, investičnú stratégiu finančného nástroja, a odplatu Osoby vykonávajúcej finančné nástroje, ako aj dôvody a spôsob ukončenia tejto Zmluvy.

# POSKYTNUTIE A NAKLADANIE S PROSTRIEDKAMI MECHANIZMU

## Vykonávateľ sa zaväzuje v rozsahu, spôsobom a za podmienok stanovených v tejto Zmluve, v Systéme implementácie, v Záväzných usmerneniach Ministerstva financií SR a právnych predpisoch SR a EÚ poskytnúť Prostriedky mechanizmu Osobe vykonávajúcej finančné nástroje vo výške [doplniť sumu číslicami] EUR (slovom: [doplniť sumu slovami] eur) na bankový účet Osoby vykonávajúcej finančné nástroje, ktorý je uvedený v záhlaví tejto Zmluvy pri identifikácii Osoby vykonávajúcej finančné nástroje.

## Osoba vykonávajúca finančné nástroje sa zaväzuje prijať poskytnuté Prostriedky mechanizmu, použiť ich v súlade s podmienkami stanovenými v Zmluve, v Systéme implementácie, v Záväzných usmerneniach Ministerstva financií SR a v právnych predpisoch SR a EÚ.

## Na základe Žiadosti o platbu - finančné nástroje (ďalej len „ŽoP“), ktorú predkladá Osoba vykonávajúca finančné nástroje v súlade s touto Zmluvou, Vykonávateľ zabezpečí prevod Prostriedkov mechanizmu, a to do 30 dní odo dňa predloženia ŽoP Osobou vykonávajúcou finančné nástroje a za splnenia nasledovných podmienok:

## výška žiadanej časti Prostriedkov mechanizmu, ktorá je zahrnutá v prvej ŽoP, nepresiahne súhrnne objem 50 % Prostriedkov mechanizmu,

## druhá ŽoP, môže byť predložená iba v prípade, ak aspoň 50 % Prostriedkov mechanizmu poskytnutých v prvej ŽoP podľa ods. 3.3 písm. a) tohto článku Zmluvy už bolo poskytnutých Prijímateľom,

## druhá ŽoP obsahuje zvyšnú časť Prostriedkov mechanizmu, ktoré má Vykonávateľ poskytnúť Osobe vykonávajúcej finančné nástroje podľa odseku 3.1 tohto článku Zmluvy**.**

## Osoba vykonávajúca finančné nástroje otvorí a počas celej doby účinnosti tejto Zmluvy bude viesť osobitný bankový účet v Štátnej pokladnici, na ktorý prijme Prostriedky mechanizmu a ktorý je uvedený v záhlaví tejto Zmluvy.

## Vykonávateľ sa zaväzuje, že sa priamo ani nepriamo prostredníctvom podriadených organizácií nezúčastní na prijímaní jednotlivých investičných rozhodnutí Osoby vykonávajúcej finančné nástroje alebo Finančného sprostredkovateľa, ani inak nebude zasahovať do jednotlivých rozhodnutí Osoby vykonávajúcej finančné nástroje alebo Finančného sprostredkovateľa. Týmto nie je dotknutá kontrolná činnosť Vykonávateľa.

# IMPLEMENTÁCIA FINANČNÉHO NÁSTROJA

## Osoba vykonávajúca finančné nástroje podľa tejto Zmluvy sa zaväzuje implementovať finančný nástroj a vykonávať svoje povinnosti v súlade so Zmluvou, Systémom implementácie, Záväznými usmerneniami Ministerstva financií SR a právnymi predpismi SR a/alebo EÚ, efektívne, transparentne a takou mierou odbornej starostlivosti, ktorá sa očakáva od osoby so skúsenosťami pri implementácii finančných nástrojov.

## Osoba vykonávajúca finančné nástroje je povinná používať Prostriedky mechanizmu výlučne na účel dosahovania míľnikov a cieľov Plánu obnovy stanovených v Investičnej stratégii podľa Prílohy č. 1 Zmluvy.

## Osoba vykonávajúca finančné nástroje zabezpečí, aby sa v Zmluve s finančným sprostredkovateľom, ktorým je banka alebo pobočka zahraničnej banky, Finančný sprostredkovateľ zaviazal zabezpečiť v Zmluve s Prijímateľom predchádzajúci písomný súhlas Prijímateľa s používaním údajov, ktoré by inak boli predmetom bankového tajomstva v súlade so zákonom č. 483/2001 Z. z. o bankách a o zmene a doplnení niektorých predpisov.

## Osoba vykonávajúca finančné nástroje sa zaväzuje zabezpečiť, aby v Zmluve s finančným sprostredkovateľom bol dohodnutý záväzok Finančného sprostredkovateľa uzatvárať Zmluvy iba s typmi Prijímateľov identifikovanými v Investičnej stratégii a za takých podmienok, za ktorých je možné poskytovať Prostriedky mechanizmu na príslušný finančný nástroj a ktoré sú uvedené v Investičnej stratégii. Prijímateľ musí byť v zmluve s Osobou vykonávajúcou finančné nástroje alebo v zmluve s Finančným sprostredkovateľom výslovne zaviazaný poskytnúť súčinnosť pri výkone kontroly a auditu osobami a/alebo orgánmi oprávnenými na výkon kontroly a auditu v závislosti od typu kontroly, ktorá je určená podľa právnych predpisov SR a/alebo EÚ (najmä podľa zákona o finančnej kontrole, orgány štátnej správy podľa § 2 zákona č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a i.).

## Osoba vykonávajúca finančné nástroje sa zaväzuje účtovať o skutočnostiach týkajúcich sa finančných nástrojov na analytických účtoch v členení podľa jednotlivých finančných nástrojov alebo v analytickej evidencii vedenej v technickej forme v členení podľa jednotlivých finančných nástrojov v súlade so zákonom č. 431/2002 Z. z. o účtovníctve.

## Osoba vykonávajúca finančné nástroje sa zaväzuje pri implementácii finančného nástroja vykonávať najmä tieto činnosti:

## vykonávanie všetkých úloh, ktoré zákon o mechanizme a táto Zmluva zverujú Osobe vykonávajúcej finančné nástroje,

## príprava ŽoP a ich predloženie Vykonávateľovi v súlade so Systémom implementácie,

## príprava a vykonávanie Investičnej stratégie, vrátane navrhovania jej zmien,

## pravidelné vyhodnocovanie plnenia Investičnej stratégie vrátane vyhodnotenia potreby navýšenia alebo zníženia Prostriedkov mechanizmu na finančný nástroj,

## zadefinovanie očakávaných čiastkových míľnikov a cieľov, ktoré sa majú dosiahnuť prostredníctvom finančného nástroja, ak nie sú obsiahnuté v Investičnej stratégii,

## vyhľadávanie a výber Finančných sprostredkovateľov, ktorí budú v poverenom rozsahu, a to na základe Zmlúv s finančnými sprostredkovateľmi, oprávnení na implementáciu vybraného finančného nástroja, pričom výber Finančných sprostredkovateľov sa uskutoční v súlade s pravidlami Systému implementácie,

## zmluvné zabezpečenie spolupráce s Finančnými sprostredkovateľmi, pričom Osoba vykonávajúca finančné nástroje zodpovedá za to, že Zmluvy s finančnými sprostredkovateľmi budú obsahovať záväzok zabezpečenia dodržiavania pravidiel štátnej pomoci a ďalšie špecifické podmienky stanovené pre zvolený finančný nástroj. Osoba vykonávajúca finančné nástroje notifikuje Vykonávateľa o podpise zmlúv s finančným sprostredkovateľom alebo sprostredkovateľmi,

## vykonanie kontroly Finančného sprostredkovateľa (kontrolou sa overuje najmä súlad vykonávania finančných nástrojov so Zmluvou s finančným sprostredkovateľom, časový plán implementácie, účinnosť a efektívnosť systému vnútornej kontroly, skutočnosti uvedené v správach o realizácii finančného nástroja a napĺňanie míľnikov a cieľov Plánu obnovy, overovanie plnenia podmienok na poskytovanie a používanie verejných financií, predchádzanie podvodom a nezrovnalostiam, ich odhaľovanie a zabezpečenie nápravy),

## v prípade, ak sa finančný nástroj nevykonáva prostredníctvom Finančného sprostredkovateľa, vyhľadávanie a výber Prijímateľov a uzatváranie Zmlúv s prijímateľmi vrátane zaistenia povinnosti Prijímateľa poskytnúť súčinnosť pri výkone kontroly a auditu osobami a/alebo orgánmi uvedenými v ods. 4.4 tohto článku, výkonu monitorovania a kontroly plnenia podmienok dohodnutých v Zmluvách s prijímateľmi a prijímania opatrení z nich vyplývajúcich, ak to vyplýva z Investičnej stratégie,

## riadenie finančného nástroja alebo portfólia finančných nástrojov, vrátane činností monitorovania a podávania správ Vykonávateľovi a vykonávanie monitorovacích a rozhodovacích práv podľa Zmlúv s prijímateľmi alebo Zmlúv s finančnými sprostredkovateľmi, vrátane definovania a vykonávania vhodných politík ukončenia účasti na jednotlivých investíciách,

## vykonávanie monitorovania implementácie finančných nástrojov a dosahovania míľnikov a cieľov  Plánu obnovy za účelom podávania správ Vykonávateľovi,

## poskytovanie súčinnosti Vykonávateľovi a NIKA pri zhromažďovaní príslušných informácií a podkladov a vyhotovovaní správ požadovaných od Vykonávateľa a NIKA za účelom plnenia požiadaviek vyplývajúcich z právnych predpisov SR a/alebo EÚ,

## vedenie dokumentácie pre každý jednotlivý implementovaný finančný nástroj vrátane vedenia osobitných záznamov pre rôzne formy podpory minimálne v rozsahu audítorských požiadaviek uvedených v článku 8 tejto Zmluvy,

## držanie Prostriedkov mechanizmu na účte zriadenom v Štátnej pokladnici identifikovanom v záhlaví tejto Zmluvy, pričom do doby ich použitia na účel podľa tejto Zmluvy ich môže investovať v súlade so zásadami riadneho finančného hospodárenia,

## zavedenie a dodržiavanie pravidiel a postupov na účely zamedzenia a predchádzania korupcie,

## správa neinvestovaných prostriedkov, úrokov a iných výnosov z realizácie finančných nástrojov, ktoré môže použiť rovnakým spôsobom a za rovnakých podmienok ako Prostriedky mechanizmu za predpokladu, že Investičná stratégia neurčuje inak, pričom zároveň vedie primerané záznamy o ich využití.

# OPÄTOVNÉ VYUŽITIE PROSTRIEDKOV MECHANIZMU

## Do konca účinnosti Zmluvy musia byť Prostriedky mechanizmu, ktoré boli vyplatené späť, opätovne použité na účely, v rozsahu a za podmienok ustanovených Investičnou stratégiou podľa Prílohy č. 1 tejto Zmluvy. Osoba vykonávajúca finančné nástroje je povinná za týmto účelom zabezpečiť súlad záujmov prostredníctvom primeraného rozdelenia rizika a zisku, a to na bežnom komerčnom základe v súlade s predpismi EÚ o štátnej pomoci a v súlade so zásadami riadneho finančného hospodárenia. Osoba vykonávajúca finančné nástroje je povinná viesť záznamy o opätovnom využití Prostriedkov mechanizmu v takom istom rozsahu, ako je povinná viesť záznamy o prvom použití Prostriedkov mechanizmu podľa tejto Zmluvy. V prípade pochybností o možnosti opätovného použitia prostriedkov z titulu rozporu s právnymi predpismi SR a/alebo EÚ je Osoba vykonávajúca finančné nástroje povinná bezodkladne informovať Vykonávateľa o možnom rozpore.

# INVESTIČNÁ STRATÉGIA

## Osoba vykonávajúca finančné nástroje je povinná implementovať finančný nástroj v súlade so schválenou Investičnou stratégiou.

## Investičná stratégia v znení, ktoré tvorí Prílohu č. 1 tejto Zmluvy, sa považuje uzavretím Zmluvy za schválenú.

## Investičnú stratégiu a jej zmeny vypracováva Osoba vykonávajúca finančné nástroje.

## Osoba vykonávajúca finančné nástroje je povinná v súlade s ods. 4.6 písm. d) článku 4 tejto Zmluvy pravidelne vyhodnocovať plnenie Investičnej stratégie, a to minimálne raz za kalendárny rok.

## Ktorákoľvek Zmluvná strana môže navrhnúť zmenu Investičnej stratégie. Ak navrhne zmenu Investičnej stratégie Osoba vykonávajúca finančné nástroje, informuje o tom Vykonávateľa a súčasne začne vypracovávať zmenu Investičnej stratégie. Ak navrhne zmenu Investičnej stratégie Vykonávateľ, požiada Osobu vykonávajúcu finančné nástroje o vypracovanie zmien Investičnej stratégie.

# INÉ PRÁVA A POVINNOSTI ZMLUVNÝCH STRÁN

## Vykonávateľ sa zaväzuje, že:

## zabezpečí vykonanie všetkých svojich povinností vyplývajúcich zo Systému implementácie a ďalších relevantných všeobecne záväzných právnych predpisov,

## poskytne všetky potrebné informácie, pomoc a súčinnosť v súlade s odôvodnenými požiadavkami Osoby vykonávajúcej finančné nástroje, aby umožnil Osobe vykonávajúcej finančné nástroje plniť svoje záväzky a implementovať finančný nástroj v súlade s podmienkami tejto Zmluvy,

## bude vykonávať kontrolu u Osoby vykonávajúcej finančné nástroje minimálne v rozsahu určenom v Systéme implementácie a podľa postupov v ňom určených, ako aj v súlade s právnymi predpismi SR a/alebo EÚ, najmä v súlade so Zákonom o finančnej kontrole.

## Osoba vykonávajúca finančné nástroje sa zaväzuje

## vykonávať implementáciu finančného nástroja v súlade s touto Zmluvou, a právnymi predpismi SR a/alebo EÚ, Systémom implementácie a ďalšími relevantnými všeobecne záväznými právnymi predpismi nezávisle a s odbornou starostlivosťou tak, aby dosiahla čo najefektívnejšie využitie Prostriedkov mechanizmu a naplnenie určených míľnikov a cieľov Plánu obnovy. Za týmto účelom si Osoba vykonávajúca finančné nástroje nastaví vnútorné procesy a prijme interné predpisy vyžadované právnymi predpismi SR a/alebo EÚ, ktoré je povinná na požiadanie predložiť Vykonávateľovi,

## vykonávať bez zbytočného odkladu potrebné zisťovania na zabezpečenie súladu s právnymi predpismi SR a EÚ ohľadom štátnej pomoci, minimálnej pomoci a verejného obstarávania a bude súčinná pri kontrole a monitorovaní štátnej pomoci a príprave schém štátnej pomoci a pri kontrole neprekrývania sa výdavkov,

## poskytovať Vykonávateľovi bez zbytočného odkladu dodatočné informácie týkajúce sa implementácie finančného nástroja a plnenia míľnikov a cieľov Plánu obnovy,

## predkladať Vykonávateľovi riadne a včas správy podľa článku 9 tejto Zmluvy,

## zabezpečovať poskytnutie informácií, ktoré sú potrebné na účely podávania správ alebo monitorovania plnenia míľnikov a cieľov Plánu obnovy,

## zabezpečovať implementáciu finančného nástroja v súlade s audítorskými požiadavkami stanovenými na vedenie dokumentácie a osobitných záznamov v zmysle tejto Zmluvy, ako aj strpieť výkon a poskytnúť súčinnosť pri výkone finančnej kontroly a auditu,

## sprístupňovať na výzvu Vykonávateľa alebo NIKA všetky dokumenty týkajúce sa implementovania finančných nástrojov, ako aj plnenia svojich záväzkov pre štátne orgány oprávnené vykonávať audit využitia Prostriedkov mechanizmu v zmysle všeobecne záväzných právnych predpisov, ako aj orgánom Komisie a Európskeho dvora audítorov v zmysle predpisov EÚ, ako aj zmluvne zabezpečiť, aby Finanční sprostredkovatelia a Prijímatelia boli povinní strpieť výkon auditu,

## vytvárať podmienky pre výkon kontroly NIKA, Vykonávateľa alebo nimi oprávnených osôb na výkon kontroly u Finančného sprostredkovateľa a u Prijímateľa podľa ustanovení Systému implementácie a v súlade s právnymi predpismi SR a/alebo EÚ, najmä v súlade so Zákonom o finančnej kontrole, a zmluvne zabezpečiť, aby títo Finanční sprostredkovatelia a Prijímatelia boli povinní strpieť výkon kontroly,

## zabezpečovať výkon kontroly u Finančného sprostredkovateľa a u Prijímateľa podľa ustanovení o kontrole a audite Systému implementácie,

## spravovať Prostriedky mechanizmu nezávisle a s odbornou starostlivosťou a konať výlučne v záujme Vykonávateľa,

## zabezpečovať v zmluvnom vzťahu s Finančnými sprostredkovateľom, ako aj s Prijímateľom, bezodkladné vrátenie Prostriedkov mechanizmu Finančným sprostredkovateľom či Prijímateľom v prípade Nezrovnalosti tak, že pre tento prípad zmluvne zaviaže Prijímateľa v Zmluve s Prijímateľom a Finančného sprostredkovateľa v Zmluve s Finančným sprostredkovateľom bezodkladne vrátiť Prostriedky mechanizmu.

## Zmluvné strany sú si vedomé skutočnosti, že odhliadnuc od ukončenia poskytovania Prostriedkov mechanizmu uplynutím doby trvania tejto Zmluvy je Vykonávateľ tiež kedykoľvek oprávnený ukončiť poskytovanie Prostriedkov mechanizmu v celom rozsahu v akom majú byť poskytnuté podľa ods. 3.1 článku 3 tejto Zmluvy alebo čiastočne, a to na základe písomného oznámenia doručeného Osobe vykonávajúcej finančné nástroje aspoň 30 dní pred plánovaným ukončením, a to nasledovne

1. ukončiť poskytovanie Prostriedkov mechanizmu v celom rozsahu v prípade, že Plán obnovy bol zmenený takým spôsobom, že už neobsahuje míľniky a ciele, na ktoré boli poskytnuté Prostriedky mechanizmu, alebo
2. ukončiť poskytovanie Prostriedkov mechanizmu čiastočne v prípade, ak míľniky a ciele Plánu obnovy, na ktoré boli poskytnuté Prostriedky mechanizmu, už boli naplnené.

## V prípade ukončenia poskytovania Prostriedkov mechanizmu podľa ods. 7.3 písm. a) alebo b) tohto článku Zmluvy sa Zmluvné strany zaväzujú bezodkladne po jeho oznámení začať rokovania za účelom zmeny obsahu záväzkov Zmluvných strán vyplývajúcich z tejto Zmluvy dotknutých ukončením poskytovania Prostriedkov mechanizmu s prihliadnutím na zmluvné záväzky z čerpaných alebo zazmluvnených záväzkov na poskytnutie Prostriedkov mechanizmu Prijímateľom alebo Finančným sprostredkovateľom. Zmluvné strany sú povinné postupovať primerane podľa článku 11 ods. 11.5 tejto Zmluvy.

## Zmluvné strany sú povinné predchádzať vzniku Nezrovnalostí, a ak Nezrovnalosť vznikne, sú povinné bezodkladne prijať nápravné opatrenia.

## Ak Osoba vykonávajúca finančné nástroje zistí Nezrovnalosť, je povinná túto skutočnosť bezodkladne oznámiť Vykonávateľovi, predložiť Vykonávateľovi príslušné dokumenty týkajúce sa tejto Nezrovnalosti a vysporiadať Nezrovnalosť v súlade s touto Zmluvou a zákonom o mechanizme.

## Osoba vykonávajúca finančné nástroje je povinná vrátiť Vykonávateľovi Prostriedky mechanizmu alebo ich časť, ak

1. dôjde k takej zmene tejto Zmluvy, ktorej predmetom je zníženie Prostriedkov mechanizmu určených na implementáciu finančných nástrojov,
2. dôjde v súvislosti s implementáciou finančných nástrojov k porušeniu ustanovenia právneho predpisu SR a/alebo EÚ a toto porušenie znamená Nezrovnalosť,
3. dôjde k takému porušeniu finančnej disciplíny podľa § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, ktoré nie je Nezrovnalosťou,
4. dôjde k porušeniu pravidiel alebo postupov verejného obstarávania zo strany Osoby vykonávajúcej finančné nástroje a toto porušenie malo alebo mohlo mať vplyv na výsledok verejného obstarávania,
5. dôjde k ukončeniu Zmluvy podľa ods. 11.3 alebo ods. 11.4 článku 11,
6. Osoba vykonávajúca finančné nástroje nenaplní čiastkové míľniky a ciele, ku ktorým sa zaviazala v tejto Zmluve,
7. Osoba vykonávajúca finančné nástroje neposkytne Finančným sprostredkovateľom alebo Prijímateľom Prostriedky mechanizmu podľa podmienok tejto Zmluvy a v čase, ktorý stanovuje táto Zmluva,

## Ak Osoba vykonávajúca finančné nástroje nevráti iniciatívne a dobrovoľne Prostriedky mechanizmu alebo ich časť z dôvodu uvedeného v ods. 7.7 tohto článku Zmluvy, Vykonávateľ vyzve Osobu vykonávajúcu finančné nástroje na vrátenie Prostriedkov mechanizmu alebo ich časti prostredníctvom žiadosti o vrátenie. Žiadosť o vrátenie zasiela Vykonávateľ v súlade s článkom 12 tejto Zmluvy.

## Osoba vykonávajúca finančné nástroje je povinná vrátiť Vykonávateľovi Prostriedky mechanizmu alebo ich časť, ktoré sú predmetom žiadosti o vrátenie do 6 mesiacov odo dňa doručenia žiadosti o vrátenie Osobe vykonávajúcej finančné nástroje na účet určený Vykonávateľom v žiadosti o vrátenie. V prípade iniciatívneho vrátenia Prostriedkov mechanizmu alebo ich časti vráti Osoba vykonávajúca finančné nástroje tieto Prostriedky mechanizmu alebo ich časť na účet Vykonávateľa uvedený v záhlaví tejto Zmluvy.

# POŽIADAVKY NA AUDIT A AUDIT TRAIL

## Komisia, Európsky dvor audítorov, Národná implementačná a koordinačná autorita, Vykonávateľ, Ministerstvo financií SR, Úrad vládneho auditu a osoba/orgán oprávnený podľa ods. 4.4 článku 4 tejto Zmluvy sú počas trvania tejto Zmluvy kedykoľvek oprávnení vykonať akýkoľvek audit alebo kontrolu, ktorý považujú za potrebný v súvislosti s činnosťami podľa Zmlúv o financovaní, a to až na úroveň Zmlúv s prijímateľom.

## Osoba vykonávajúca finančné nástroje je povinná

1. urobiť vhodné opatrenia voči Finančným sprostredkovateľom a Prijímateľom, aby umožnila Komisii, Európskemu dvoru audítorov a všetkým ostatným inštitúciám Európskej únie alebo orgánom Európskej únie, ktoré sú oprávnené overovať a kontrolovať použitie Prostriedkov mechanizmu, Vykonávateľovi, Národnej implementačnej a koordinačnej autorite, Ministerstvu financií SR, Úradu vládneho auditu a ich oprávneným zástupcom, aby tieto mali prístup k akýmkoľvek informáciám, ktoré umožňujú splnenie ich povinností,
2. zabezpečiť, aby Zmluvy s finančnými sprostredkovateľmi a Zmluvy s prijímateľmi priamo oprávňovali Komisiu, Európsky dvor audítorov a všetky ostatné inštitúcie Európskej únie alebo orgány Európskej únie, ktoré sú oprávnené overovať a kontrolovať použitie Prostriedkov mechanizmu, Vykonávateľa, Národnú implementačnú a koordinačnú autoritu, Ministerstvo financií SR, Úrad vládneho auditu a ich oprávnených zástupcov na vykonanie kontroly alebo auditov u Finančných sprostredkovateľov a u Prijímateľov,
3. zabezpečiť, aby akákoľvek strana zainteresovaná v rámci finančného nástroja uchovávala dokumentáciu ako aj všetky podporné dokumenty a doklady týkajúce sa Prostriedkov mechanizmu, a tieto boli na požiadanie k dispozícii počas obdobia [...............].

# MONITOROVANIE A REPORTING

## Monitorovanie finančných nástrojov je pravidelný proces zbierania a analýzy finančných a nefinančných informácií na jednotlivých úrovniach implementačnej štruktúry finančných nástrojov s cieľom posudzovať súlad implementácie finančných nástrojov s  míľnikmi a cieľmi Plánu obnovy, so Zmluvou a Investičnou stratégiou a všeobecne záväznými právnymi predpismi SR a EÚ a sledovať dosahovanie cieľov a míľnikov Plánu obnovy.

## Osoba vykonávajúca finančné nástroje je povinná zabezpečiť, aby Zmluvy s finančnými sprostredkovateľmi a Zmluvy s prijímateľmi obsahovali nevyhnutné ustanovenia, ktoré umožnia Osobe vykonávajúcej finančné nástroje, Vykonávateľovi a Národnej implementačnej a koordinačnej autorite zhromažďovať príslušné informácie od Finančných sprostredkovateľov na zabezpečenie dostatočného monitorovania implementácie, vrátane príslušných informácií, ktoré sa budú zhromažďovať od Prijímateľov.

## Osoba vykonávajúca finančné nástroje je povinná vypracovať a predložiť Vykonávateľovi Správu o vykonávaní finančných nástrojov štyrikrát ročne, raz za každý štvrťrok podľa požiadaviek zakotvených v Systéme implementácie.

## Správa o vykonávaní finančného nástroja sa predkladá:

1. k 31. máju za prvý kvartál kalendárneho roka,
2. k 31. augustu za druhý kvartál kalendárneho roka,
3. k 30. novembru za tretí kvartál kalendárneho roka,
4. k 28. februáru nasledujúceho roka za štvrtý kvartál predchádzajúceho kalendárneho roka.

## Osoba vykonávajúca finančné nástroje predkladá Správu o vykonávaní finančných nástrojov Vykonávateľovi elektronicky prostredníctvom informačného systému Plánu obnovy. Do doby plnej funkčnosti informačného systému Plánu obnovy je možné predkladať správu o vykonávaní finančných nástrojov v  elektronickej podobe.

## Správa o vykonávaní finančného nástroja sa vypracováva podľa vzoru vydaného Národnou implementačnou a koordinačnou autoritou.

# ODPLATA OSOBY VYKONÁVAJÚCEJ FINANČNÉ NÁSTROJE

## Zmluvné strany sa dohodli, že za úkony súvisiace s implementáciou finančného nástroja podľa tejto Zmluvy náleží Osobe vykonávajúcej finančné nástroje odplata, ktorá je zahrnutá v poplatkoch za riadenie, v nasledovnej výške: [doplniť podľa typu nástroja podľa limitov uvedených v  časti 8.4.2. Systému implementácie].

## Osoba vykonávajúca finančné nástroje je oprávnená vyplatiť si odplatu z Prostriedkov mechanizmu na ročnej báze vždy za uplynulý kalendárny rok. Osoba vykonávajúca finančné nástroje zašle vyúčtovanie odplaty Vykonávateľovi do 30 dní odo dňa, kedy jej na vyplatenie odplaty vznikol nárok.

# TRVANIE ZMLUVY A UKONČENIE ZMLUVY

## Táto Zmluva je uzatvorená na dobu určitú do 31. decembra 2026. Odlišne od predchádzajúcej vety môže platnosť a účinnosť Zmluvy skončiť po tomto dátume, a to vysporiadaním finančných vzťahov na základe Zmluvy medzi Vykonávateľom a Osobou vykonávajúcou finančné nástroje, ak nedošlo k ich vysporiadaniu k 31. decembru 2026 alebo ak z tejto Zmluvy (najmä z článku 7,8 a 9) a/alebo právnych predpisov SR a/alebo EÚ vyplýva dlhšia lehota.

## Trvanie tejto Zmluvy môže byť ukončené písomnou dohodou Zmluvných strán aj pred uplynutím doby, na ktorú bola Zmluva uzatvorená.

## Ktorákoľvek Zmluvná strana je oprávnená písomne vypovedať túto Zmluvu vo výpovednej lehote 2 mesiace. Výpovedná lehota podľa prvej vety začína plynúť od prvého dňa mesiaca nasledujúceho po mesiaci, v ktorom bola doručená výpoveď druhej Zmluvnej strane.

## Vykonávateľ je oprávnený písomne odstúpiť od Zmluvy z dôvodu podstatného porušenia tejto Zmluvy zo strany Osoby vykonávajúcej finančné nástroje, v prípade, ak Osoba vykonávajúca finančné nástroje nenapraví vzniknuté podstatné porušenie tejto Zmluvy ani v dodatočnej lehote na nápravu poskytnutej zo strany Vykonávateľa, okrem prípadu, ak náprava nie je objektívne možná. Za podstatné porušenie tejto Zmluvy sa považuje:

## ak Osoba vykonávajúca finančné nástroje koná v rozpore so schválenou Investičnou stratégiou,

## ak Osoba vykonávajúca finančné nástroje v lehote jedného roka od uzavretia tejto Zmluvy nevykonala žiadnu Implementačnú činnosť,

## ak Osoba vykonávajúca finančné nástroje poruší povinnosti uvedené v ods. 4.6 článku 4 tejto Zmluvy,

## nesplnením iných povinností podľa tejto Zmluvy spôsobí porušenie právnych predpisov SR a/alebo EÚ.

## V prípade, ak k 31. decembru 2026 nebola ukončená niektorá Zmluva s finančným sprostredkovateľom alebo Zmluva s Prijímateľom, platnosť tejto Zmluvy sa po dohode oboch Zmluvných strán predĺži. Ak takáto dohoda neexistuje, táto Zmluva zostáva v platnosti len vo vzťahu k Zmluve s finančným sprostredkovateľom alebo Zmluve s Prijímateľom, až kým nedôjde k úplnému a konečnému vysporiadaniu nárokov z takejto Zmluvy s finančným sprostredkovateľom alebo Zmluvy s Prijímateľom, alebo sa neoznačia za nevymožiteľné alebo v prípade peňažných pohľadávok, ak došlo k trvalému upusteniu od vymáhania pohľadávky štátu v súlade so zákonom č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov a kým neuplynie príslušná premlčacia lehota.

## Dňom skončenia tejto Zmluvy je Osoba vykonávajúca finančné nástroje povinná zastaviť nakladanie s Prostriedkami mechanizmu spolu s naakumulovanými úrokmi ako aj s výnosmi z finančných nástrojov, ktoré k tomuto dátumu neboli použité podľa Investičnej stratégie. Prípadné ďalšie výnosy, ktoré vyplynú z dispozície s finančnými prostriedkami, ako sú úroky alebo iné výnosy, budú prevedené na účet vykonávateľa.

## Zmluvné strany sa zaväzujú, že najneskôr 1 rok pred uplynutím doby uvedenej v ods. 11.1 tohto článku Zmluvy začnú vzájomné rokovania týkajúce sa posúdenia relevantnosti ďalšieho zotrvania v zmluvnom vzťahu založenom touto Zmluvou, resp. posúdenia nevyhnutnosti zabezpečenia všetkých úkonov smerujúcich k ukončeniu tejto Zmluvy a vysporiadaniu vzájomných vzťahov.

# KOMUNIKÁCIA

## Zmluvné strany sa dohodli, že ich komunikácia súvisiaca so Zmluvou a jej implementáciou vyžaduje písomnú formu, inak je neplatná. Zmluvné strany využívajú pre svoju komunikáciu prednostne elektronickú formu komunikácie, pričom sa zaväzujú používať emailové adresy oznámené podľa ods. 12.7 písm. a) tohto článku Zmluvy. Zmluvné strany sa zaväzujú, že v nevyhnutných prípadoch môže mať takáto komunikácia písomnú formu v listinnej podobe a Zmluvné strany budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví Zmluvy.

## Zmluvné strany sa dohodli, že písomná forma komunikácie v listinnej podobe, sa bude uskutočňovať prostredníctvom doporučeného doručovania zásielok.

## Zmluvné strany si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie Vykonávateľovi je možné výlučne v úradných hodinách podateľne Vykonávateľa zverejnených verejne prístupným spôsobom.

## Elektronickou podobou komunikácie sa podľa ods. 12.1. tohto článku rozumie najmä:

## bežná komunikácia prostredníctvom informačného systému pre Plán obnovy, ak Vykonávateľ oznámil Osobe vykonávajúcej finančné nástroje možnosť komunikovať prostredníctvom takého informačného systému a určil aj spôsob, podmienky a rozsah takejto komunikácie,

## v ostatných prípadoch komunikácia prostredníctvom elektronickej správy (e-mailu),

## komunikácia prostredníctvom Ústredného portálu verejnej správy (pričom zo strany Vykonávateľa nejde o výkon verejnej moci, iba o využívanie existujúcich technických prostriedkov vhodných na komunikáciu).

## V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia Zmluvnej strane do elektronickej schránky prostredníctvom Ústredného portálu verejnej správy podľa tohto článku Zmluvy považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej Zmluvnej strany, a to aj vtedy, ak sa adresát o tom nedozvedel.

## Písomnosť zasielaná druhej zmluvnej strane v listinnej podobe podľa Zmluvy sa považuje pre účely Zmluvy za doručenú, ak dôjde do sféry dispozície druhej Zmluvnej strany na adrese uvedenej v záhlaví Zmluvy, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:

## uplynutiu úložnej (odbernej) lehoty písomnosti zasielanej poštou druhou zmluvnou stranou, ak nedôjde k jej vráteniu podľa písm. c),

## odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,

## vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“), podľa toho, ktorá skutočnosť nastane skôr.

## Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty Zmluvnej strany, ktorá je adresátom, teda momentom, kedy Zmluvnej strane, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy Zmluvnou stranou alebo momentom, ktorým sa za doručenú považuje zásielka doručovaná v listinnej podobe podľa tejto Zmluvy, pokiaľ sa ju Zmluvná strana pokúsi doručiť aj v listinnej podobe. Za účelom realizácie doručovania prostredníctvom e-mailu, sa Zmluvné strany zaväzujú:

## vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú Zmluvnú stranu, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto Zmluvy za riadne doručenú,

## vzájomne si písomne oznámiť všetky údaje, ktoré budú potrebné pre tento spôsob doručovania,

## zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, jeho existenciu oznámi druhej Zmluvnej strane, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v základnom texte tohto ods. 12.7.

## Osoba vykonávajúca finančné nástroje je zodpovedá za riadne označenie poštovej schránky na účely písomnej komunikácie Zmluvných strán.

## Každá Zmluvná strana je povinná písomne informovať druhú Zmluvnú stranu bez zbytočného odkladu o akejkoľvek zmene údajov podľa ods.12.7 tohto článku a kontaktných údajov uvedených v záhlaví tejto Zmluvy. Do momentu riadneho oznámenia zmeny údajov podľa prvej vety môže Zmluvná strana účinne zasielať akékoľvek oznámenia a komunikáciu na poslednú adresu, ktorá jej bola platne oznámená.

# ZÁVEREČNÉ USTANOVENIA

## Táto Zmluva nadobúda platnosť dňom jej podpísania oboma Zmluvnými stranami. TátoZmluva je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej zverejnenia v Centrálnom registri zmlúv.

## Túto Zmluvu možno meniť alebo dopĺňať len písomnými a očíslovanými dodatkami k tejto Zmluve, podpísanými Zmluvnými stranami, ktoré tvoria neoddeliteľnú súčasť tejto Zmluvy. Takýto dodatok nadobúda platnosť a účinnosť v súlade s ods. 13.1. tohto článku Zmluvy.

## Zmluvné strany nesmú previesť, úplne ani čiastočne, žiadne zo svojich práv alebo povinností vyplývajúcich z tejto Zmluvy na tretie strany bez predchádzajúceho písomného súhlasu druhej Zmluvnej strany.

## V prípade, ak na základe právnych predpisov SR prechádza výkon akýchkoľvek práv a povinností zo Zmluvy z Vykonávateľa na iný orgán zastupujúci Slovenskú republiku, tento orgán automaticky vstupuje do všetkých práv a povinností Vykonávateľa zo Zmluvy, ktorých výkon mu umožňujú príslušné právne predpisy SR upravujúce jeho pôsobnosť a právomoc.

## Táto Zmluva predstavuje úplnú a jedinú dohodu medzi Zmluvnými stranami vo vzťahu k jej predmetu a nahrádza a ukončuje všetky predchádzajúce zmluvy, záväzky, dohody, dojednania alebo vyhlásenia akéhokoľvek charakteru medzi Zmluvnými stranami, či už ústne alebo písomné, s ohľadom na predmet tejto Zmluvy.

## Zmluvné strany sa dohodli, že táto Zmluva sa riadi právom Slovenskej republiky a všetky práva a povinnosti Zmluvných strán, ktoré nie sú výslovne upravené touto Zmluvou, sa spravujú príslušnými ustanoveniami všeobecne záväzných právnych predpisov platných v Slovenskej republike.

## Spory vzniknuté z tejto Zmluvy alebo v súvislosti s touto Zmluvou sa budú snažiť Zmluvné strany vyriešiť medzi sebou vzájomnou dohodou. V prípade, ak nedôjde k dosiahnutiu dohody ohľadom sporu, tento budú Zmluvné strany riešiť pred príslušnými súdmi Slovenskej republiky.

## Ak je, alebo sa v budúcnosti stane v dôsledku akýchkoľvek právnych skutočností, úkonov alebo rozhodnutí niektoré ustanovenie tejto Zmluvy neplatným, neúčinným alebo nevykonateľným, nemá to vplyv na jej ostatné ustanovenia, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné, neúčinné alebo nevykonateľné ustanovenie novým ustanovením, ktoré zodpovedá pôvodne zamýšľanému účelu neplatného, neúčinného alebo nevykonateľného ustanovenia. Do doby dosiahnutia dohody medzi Zmluvnými stranami platí zodpovedajúca úprava všeobecne záväzných právnych predpisov.

## Ak záväzkový vzťah vyplývajúci zo Zmluvy medzi Vykonávateľom a Osobou vykonávajúcou finančné nástroje, s ohľadom na ich právne postavenie, nespadá pod vzťahy uvedené v § 261 Obchodného zákonníka, Zmluvné strany vykonali voľbu práva podľa § 262 odsek 1 Obchodného zákonníka a výslovne súhlasia, že ich záväzkový vzťah vyplývajúci zo Zmluvy sa bude riadiť Obchodným zákonníkom tak, ako to vyplýva zo záhlavia označenia Zmluvy na úvodnej strane. Zároveň Zmluvné strany súhlasia a berú na vedomie, že od momentu uzavretia Zmluvy je vzťah medzi Vykonávateľom a Osobou vykonávajúcou finančné nástroje vzťahom súkromnoprávnym.

## Táto Zmluva sa vyhotovuje v šiestich (6) rovnopisoch s platnosťou originálu, pričom každá Zmluvná strana dostane tri (3) rovnopisy. Uvedený počet listinných rovnopisov a ich rozdelenie sa rovnako vzťahuje aj na uzavretie každého listinného dodatku k Zmluve. Dohoda zmluvných strán k počtu rovnopisov sa neuplatní v prípade, ak k uzavretiu Zmluvy (resp. dodatku k nej) dochádza elektronicky so zaručeným elektronickým podpisom konajúcich osôb. V prípade, ak k uzavretiu Zmluvy (resp. dodatku k nej) dochádza elektronicky so zaručeným elektronickým podpisom, dátumy podpisov Zmluvných strán sú uvedené pri elektronických podpisoch Zmluvných strán.

## Zmluvné strany vyhlasujú, že Zmluva nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle a svojím obsahom alebo účelom neodporuje alebo neobchádza zákony a iné právne predpisy. Ďalej zmluvné strany vyhlasujú, že ich zmluvná voľnosť nie je žiadnym spôsobom obmedzená, sú spôsobilé na uzatvorenie tejto Zmluvy a jej plnenie je možné, sú oboznámené s jej obsahom a bez výhrad s ním súhlasia, na znak čoho k tejto Zmluve pripájajú svoje podpisy.

## Neoddeliteľnou súčasťou tejto Zmluvy je Príloha č. 1 Investičná stratégia.

**Za Vykonávateľa: Za Osobu vykonávajúcu finančné nástroje:**

V ..........................., dňa: V ............................ , dňa:

**.......................................................... ..........................................................**

Podpísaná elektronicky podľa zákona č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov, dňa...................

Príloha č. 1

**INVESTIČNÁ STRATÉGIA**

**pre**

**finančné nástroje implementované v rámci komponentu X Plánu obnovy**

1. **Východiská investičnej stratégie**
2. stručný popis súčasnej situácie na trhu v sektore, ktorý sa má podporiť finančnými nástrojmi,
3. iné alebo podobné finančné nástroje, ktoré poskytujú podporu fyzickým a právnickým osobám, ktoré pôsobia na trhu v danom sektore.
4. **Finančné nástroje**
5. popis finančných nástrojov, ktoré sa majú vykonávať,
6. alokácia určená na finančný nástroj,
7. doba vykonávania finančného nástroja,
8. navrhovaný pákový efekt, ktorý sa má dosiahnuť,
9. súlad s pravidlami štátnej pomoci a minimálnej pomoci,
10. plánované využitie Finančných sprostredkovateľov, vrátane spôsobu ich výberu,
11. plánované využívanie priamych investícií,
12. spôsob vrátenia prostriedkov,
13. pravidlá pre využívanie vrátených prostriedkov,
14. kombinácia s grantami alebo inými nástrojmi podpory, ak sa plánuje využívať.
15. **Finančné produkty**

Opis finančných produktov, ktoré sa majú poskytovať Prijímateľom, na úrovni ich základných finančných parametrov.

1. **Prijímatelia**
2. identifikácia typov Prijímateľov, ktorým sa majú poskytovať Prostriedky mechanizmu,
3. pravidlá oprávnenosti Prijímateľov a aktivít,
4. metodika identifikácie a hodnotenia Prijímateľov v podobe Investičnej politiky finančného nástroja v prípade, že Osoba vykonávajúca finančné nástroje bude implementovať finančné nástroje priamo, bez Finančného sprostredkovateľa.
5. **Očakávané míľniky a ciele Plánu obnovy**

Míľniky a ciele Plánu obnovy, ako aj čiastkové míľniky a ciele Plánu obnovy, ktoré sa majú dosiahnuť, spolu s ich hodnotami a časovým harmonogramom implementácie.

1. Vyplní sa v prípade, ak je poštová adresa (korešpondenčná adresa) zmluvnej strany odlišná od adresy jej sídla. [↑](#footnote-ref-2)